SREDNJA ŠKOLA HVAR

 H V A R

Klasa: 003-05/15-01/1

Urbroj: 2128-30-15-06/2

Hvar, 17.srpnja 2015.

Na temelju članka 127.Zakona o odgoju i obrazovanja u osnovnoj i srednjoj školi ( „Narodne novine“, broj 87/08., 86/09., 92/10., 105/10., 90/11., 16/12., 94/13., 152/14.) , članaka 38.-42.Zakona o ustanovama („NN“ br.76/93.,47/99.,35/08.) te članka 86. Statuta Srednje škole Hvar (pročišćeni tekst, Klasa: 012-03/14-01/01,Urbroj: 2128-30-14-01/01),

 na sjednici održanoj dana 17.srpnja 2015.godine Školski odbor Srednje škole Hvar, uz prethodnu suglasnost ministra Ministarstva znanosti, obrazovanja i sporta donio je

O D L U K U

O IMENOVANJU RAVNATELJA ŠKOLE

SAŠA PADUAN, prof. imenuje se ravnateljem Srednje škole Hvar na vrijeme od pet godina s danom preuzimanja dužnosti 1.rujna 2015.

Obrazloženje

Školski odbor Srednje škole Hvar raspisao je natječaj za izbor i imenovanje ravnatelja Škole. Natječaj je objavljen dana 27.svibnja 2015. u listu „24 SATA“.

U skladu sa člankom 127.stavkom 8.Zakona o odgoju i obrazovanju u osnovnoj i srednjoj školi, održane su sjednice Nastavničkog vijeća, Vijeća roditelja i Skupa radnika Škole, a nakon provedenog tajnog glasovanja navedena tijela dostavila su Školskom odboru pisane zaključke o stajalištima tih tijela u postupku izbora i imenovanja ravnatelja.

Članovi Školskog odbora javnim glasovanjem su skladu sa stavkom 9.članka 127.Zakona o odgoju i obrazovanju u osnovnoj i srednjoj školi za ravnatelja Škole na sjednici Školskog odbora 23.lipnja 2015.godine izabrali Sašu Paduana,prof.

Sukladnu članku 127.stavcima 4.i 5.Ministarstva znanosti, obrazovanja i sporta dostavljena je dokumentacija o izboru ravnatelja radi dobijanja prethodne suglasnosti prije imenovanja ( dokumentacija je dostavljena 24.lipnja 2015.odnosno zaprimljena u MZOS-u 29.lipnja 2015.).

Prethodna suglasnost ministra MZOS-a nije uskraćena u roku od 15 dana od dana dostave ,te se sukladno članku 127.stavku 5.Zakona o odgoju i obrazovanju u osnovnoj i srednjoj školi smatra da je suglasnost dana.

Glede navedenog Školski odbor Srednje škole Hvar odlučio je kao u izreci ove Odluke.

Pouka o pravnom lijeku : Svaki prijavljeni kandidat na natječaj ima pravo pregledati natječajnu dokumentaciju i u roku od petnaest dana od dana primitka ove Odluke zatražiti sudsku zaštitu pri Općinskom sudu u Starom Gradu.

 Predsjednik Školskog odbora

 Tonči Visković,prof.